**ПУБЛИЧНО ОБСЪЖДАНЕ НА ПРЕДЛОЖЕНИЕ ЗА ПОЕМАНЕ НА ДЪЛГОСРОЧЕН ОБЩИНСКИ ДЪЛГ ЗА РЕАЛИЗАЦИЯТА НА ПРОЕКТ „ПРОЕКТИРАНЕ И СТРОИТЕЛСТВО НА ПРЕЧИСТВАТЕЛНА СТАНЦИЯ ЗА ОТПАДЪЧНИ ВОДИ, ДОВЕЖДАЩ КОЛЕКТОР И ЧАСТИЧНА РЕХАБИЛИТАЦИЯ НА ВИК МРЕЖАТА В ГР.ЕЛХОВО“**

За инвестиционен проект: **„Проектиране и строителство на Пречиствателна станция за отпадъчни води, довеждащ колектор и частична рехабилитация на ВиК мрежата в гр. Елхово“** е подадено проектно предложение № BG16M1OP002-1.009-0004, по процедура за директно предоставяне на безвъзмездна финансова помощ (БФП) „Изпълнение на ранни ВиК проекти – компонент 2“ на Приоритетна ос 1 „Води“ на ОП „Околна среда 2014 - 2020 г.”. След одобрение на проектното предложение е сключен **Административен договор за безвъзмездна финансова помощ (АДБФП) № BG16M1OP002-1.009-0004-С01 от 28.03.2017 г.**, между община Елхово и Министерство на околната среда и водите в ролята му на Управляващ орган (УО) на Оперативна програма „Околна среда 2014-2020 г.“ (ОПОС).

1. **Обща информация за проекта**

**Община Елхово** е конкретен бенефициент по Приоритетна ос 1 „Води“ на Оперативна програма „Околна среда 2014-2020 г.“ и по-специално по процедура за предоставяне на безвъзмездна финансова помощ „Изпълнение на ранни ВиК проекти – компонент 2“.

***Целта на процедурата*** е увеличаване броя на агломерациите в съответствие с изискванията на Директива 91/271/ЕИО за пречистването на градските отпадъчни води (Директива 91/271/ЕИО) и на Директива 98/83/ЕО относно качеството на водите, предназначени за консумация от човека (Директива 98/83/ЕО).

В резултат от процедурата ще бъдат изградени обекти, чрез които ще бъде увеличен събраният и третиран товар на замърсяване преди заустването на отпадъчните води във водни обекти, което ще допринесе за постигането на специфична цел 1 „Опазване и подобряване състоянието на водните ресурси“ на приоритетна ос „Води“ на ОПОС 2014 – 2020 г. Едновременно с това чрез реализирането на проектите по процедурата се очаква съществен принос и към индикаторите от рамката за изпълнение към приоритетната ос.

Очакваният резултат от процедурата е осигуряване на непрекъснатост на процеса по изграждане на ВиК инфраструктурата до подготовката на регионални прединвестиционни проучвания.

**Община Елхово** като конкретен бенефициент има одобрен проект ***№ BG16M1OP002-1.009-0004 „Проектиране и строителство на Пречиствателна станция за отпадъчни води, довеждащ колектор и частична рехабилитация на ВиК мрежата в гр. Елхово“*** и сключен ***Административен договор за предоставяне на безвъзмездна финансова помощ № BG16M1OP002-1.009-0004-C01 от 28.03.2017 г.***

Проектът на община Елхово включва два основни компонента:

* Частична рехабилитация на ВиК мрежата на територията на града;
* Изграждане на Пречиствателна станция за отпадъчни води, вкл. изграждане на довеждащ колектор до нея.

**Обхватът на част водоснабдяване включва:**

***Предвидени участъци за изграждане/реконструкция***

* Кл.74 DN90 PE от т.256 до т.257; L=253,90m
* Кл.103 DN90 PE по ул.”Рила” от т.46 до т.63;L=247,21m
* Кл.105 DN90 PE по ул.”Янко Бакалов” от т.74 до т.73; L=64,9m
* Кл.108 DN90 PE по ул.”Рила” и ул. „Янко Бакалов“ от т.53 до т.75; L=315,50m
* Кл.109 DN90 PE по ул.”Янко Бакалов” от т.64 до т.73; L=96,55m
* Кл.122А DN90 PE по ул.”Сакар”от т.175 до т.193; L=135,70m
* Кл.123 DN90 PE по ул.”Тунджа” и ул.„Яница” от т.175 до т.199; L=350,84m
* Кл.125 DN90 PE по ул.”Сакар”от т.195 до т.203; L=84,20m

***Съоръжения по водопроводната мрежа***

За нормалната работа на водопроводната мрежа по трасето й са предвидени следните съоръжения:

* Във високите точки на водопровода са предвидени автоматични въздушници.
* В ниските точки на водопровода са предвидени ПХ 70/80, действащи като изпразнители.
* Предвидени са Пожарни хидранти 70/80 на отстояния 150m, съобразно Наредба № Із-1971.(чл.170, ал.1)

***Процесът на третиране на отпадъчната вода в рамките на ПСОВ минава през три основни етапа:***

* Механично стъпало, включващо груби, фини решетки, мазниноуловител и пясъкозадържател.
* Биологично стъпало, включващо селектор, биобасейн с предварителна денитрификация, нитрификация, физико-химично отстраняване на фосфора и вторични утаители.
* Стъпалото за третиране на утайките, включващо аеробен стабилизатор за утайки, утайкоуплътнител за утайки, силоз за утайки, инсталация за обезводняване на утайките и изсушителни полета за аварийно депониране на утайките.

***Предвидени съоръжения и сгради:***

*Механично пречистване*

Сграда решетки

1. Груби решетки – 2 бр.
2. Помпена станция на вход (след груби решетки) – 3 бр. помпи (2 раб. + 1рез.)
3. Измервателно устройство на вход ПСОВ – 1 бр.
4. Фини решетки– 2 бр.
5. Класификатор за пясък – 1 бр.
6. Въздуходувки за пясъкозадържател – 3 бр. (2 раб. + 1 рез.)
7. Тангенциален пясъкозадържател/ Мазниноуловител - 2 бр.

*Биологично пречистване*

1. Селектор - 2 бр. секции
2. Биобасейн с предварителна денитрификация, нитрификация и физико-химично отстраняване на фосфора – двусекционен.
3. Вторичен радиален утаител – 2 бр.

*Дезинфекция на пречистените води*

1. UV модул за дезинфекции

*Третиране на утайките*

1. Помпена станция за РАУ и ИАУ – 1 бр.
2. Аеробен стабилизатор – 2 секции
3. Вертикален утайкоуплътнител – 2 бр.
4. Силоз за уплътнени утайки – 1 бр.
5. Лентова филтърпреса за обезводняване на утайките, ситуирана в Сграда обезводняване на утайки – 1 бр.
6. Изсушителни полета за аварийно депониране на утайки – 3 бр.
7. Приемна станция за външни утайки – 1 бр.
8. Помпена станция за плаващи вещества – 1 бр.

*Спомагателни съоръжения и сгради*

1. Измервателно устройство на изход
2. Сграда обезводняване на утайки и реагентно
* Лентова Филтърпреса - 1 бр.
* Шнеков транспортьор - 3 бр.
* Станция за полимер- 1 бр.
* Силоз за Вар - 1 бр.
* Смесител - 1 бр.
* Инсталация за FeCl3 - 1 бр.
1. Сграда въздуходувки
* Въздуходувки за Биобасейн - 3 бр. (2 раб. + 1 рез.).
* Въздуходувки за Аеробен стабилизатор - 3 бр. (2 раб. + 1 рез.).
1. Административно – лабораторен корпус
2. Контролно – пропусквателен пункт
3. Биофилтри – 2 бр. (към сгр. Решетки и към сгр. Обезводняване)
4. Аварийно захранване - Дизел агрегат
5. Трафопост
6. Водомерна шахта

***Основната цел*** на проекта е прекратяване заустването на непречистени отпадъчни води във водоприемника – р. Тунджа, както и в по – общ план – постигане на изискванията, заложени в националното и oбщностното законодателства в областта на отвеждането и пречистването на отпадъчни води в градски агломерации.

За постигане на целите и резултатите в проект: „**Проектиране и строителство на Пречиствателна станция за отпадъчни води, довеждащ колектор и частична рехабилитация на ВиК мрежата в гр. Елхово**“, са заложени следните дейности:

**Дейност № 1:** „Изготвяне на документации за възлагане на обществени поръчки за дейностите в рамките на проекта“;

 **Дейност № 2:** „Изготвяне на проектно предложение“;

 **Дейност № 3:** „Публичност и визуализация (информация и комуникация) по проекта“;

**Дейност № 4:** „Рехабилитация и доизграждане на ВиК мрежата на гр. Елхово“;

**Дейност № 5:** „Проектиране и строителство на Пречиствателна станция за отпадъчни води гр. Елхово, включително външни връзки към нея“;

**Дейност № 6:** „Оценяване на съответствието, строителен надзор и изпълнение на функциите на Инженер по смисъла на Договорните условия на ФИДИК“;

**Дейност № 7:** „Изпълнение на авторски надзор“;

**Дейност № 8:** „Управление на проекта“.

1. **Общата стойност на проекта е 18 867 785,73 лв., от които:**
* 13 854 565,90 лв. безвъзмездна финансова помощ
* 1 878 531,88 лв. собствен принос на община Елхово
* 3 134 687,95 лв. недопустими разходи (ДДС)

Община Елхово има право да кандидатства за авансово плащане в размер на 10% от безвъзмездната финансова помощ. Съгласно взето решение № 226/21/2 по Протокол № 21/25.05.2017 г. на Общински съвет-Елхово, община Елхово кандидатства за получаване на авансово плащане в размер на 1% от договора за безвъзмездна финансова помощ чрез представяне на обезпечение под формата на запис на заповед на стойност 138 545,66 лв. Средствата са получени на 30.06.2017 г.

За останалите 9% авансово плащане от договора за безвъзмездна финансова помощ, предстои община Елхово да кандидатства след проведен избор на изпълнители по реда на Закона за обществените поръчки и сключени договори за всички дейности по проекта, и след издаване на запис на заповед в размер на 1 246 910,93 лв.

Собственият принос на общината в проекта е в размер на 11,94%.

По приложимата нормативна уредба, ДДС не е допустим за възстановяване от Оперативна програма „Околна среда“. Същият се възстановява по реда на ЗДДС. Същевременно общините като бенефициенти по ОПОС са длъжни да осигурят средства за разплащане на разходите си по проектите, включително на ДДС, преди възстановяването му.

За осигуряване на оборотни средства, размера на разходите за ДДС и собственото участие е необходимо поемане на общински дълг, тъй като община Елхово не разполага със собствени източници за разплащане на заложените в проекта дейности.

1. ***Размер на дългосрочния общински дълг***

След извършен анализ стойността на необходимия кредитен ресурс за осигуряване на оборотни средства за изпълнение на проекта и собствения принос на общината в него възлиза на **7 378 531,88 лв.**

Разпределението на средствата по кредита е следното:

* **5 500 000,00 лв.** оборотни средства за изпълнение на проекта
* **1 878 531,88 лв.** собствения принос на общината

За осигуряването на необходимите средства за изпълнение на проектните дейности, предлагаме  община Елхово да кандидатства за дългосрочен инвестиционен кредит пред „Фонд за органите на местното самоуправление в България – ФЛАГ“ЕАД при следните параметри на кредитите:

***3.1. Кредит за обезпечаване оборотни средства на проекта***

* **Максимален размер на дълга** – 5 500 000,00 лв. ( пет милиона и петстотин хиляди лева);
* **Валута на дълга** – български лева ;
* **Вид на дълга** – дългосрочен дълг, поет с договор за общински заем;
* **Условия за погасяване**:
* Срок на погасяване – до 24 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване;
* Източници за погасяване на главницата – чрез плащанията от Управляващия орган съгласно Договор за безвъзмездна финансова помощ №16М1ОР002-1.009-0004-С01 от 28.03.2017 г., възстановено ДДС по реда на ЗДДС по проекта и/или собствени бюджетни средства.
* **Максимален лихвен процент** – шестмесечен EURIBOR плюс максимална надбавка от 4.083 %
* **Други такси, наказателни лихви, неустойки и разноски** – съгласно ценовата политика на Фонд ФЛАГ и Управляващата банка
* **Начин на обезпечение на кредита**:
* Учредяване на залог върху вземанията на Община Елхово, с изключение на авансовото плащане, по Договор за безвъзмездна помощ № 16М1ОР002-1.009-0004-С01 от 28.03.2017 г., сключен с Управляващия орган на Оперативна програма „Околна среда“, постъпващи по банкова сметка, вземанията за наличностите по която, настоящи и бъдещи, също са обект на особен залог;
* Учредяване на залог върху настоящи и бъдещи парични вземания, представляващи настоящи и бъдещи приходи на община Елхово, по чл. 45, ал. 1, т. 1, букви от „а“ до „ж“ от Закон за публичните финанси и бюджетните взаимоотношения на община Елхово по чл. 52, ал. 1, т. 1, букви „а“ и „б“ от Закона за публичните финанси, включително и тези, постъпващи по банкова сметка, вземанията за наличностите по която, настоящи и бъдещи, също са обект на особен залог;

 ***3.2. Кредит за осигуряване собствения принос на община Елхово в проекта***

* **Максимален размер на дълга** – 1 878 531,88 лв. (един милион осемстотин седемдесет и осем хиляди петстотин тридесет и един лев и осемдесет и осем стотинки)
* **Валута на дълга** – български лева
* **Вид на дълга** – дългосрочен дълг, поет с договор за общински заем
* **Условия за погасяване**:
* Срок на погасяване – до 120 месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване
* Източници за погасяване на главницата – от собствени бюджетни средства
* **Максимален лихвен процент** – шестмесечен EURIBOR плюс максимална надбавка от 4.083 %
* **Други такси, наказателни лихви, неустойки и разноски** – съгласно ценовата политика на Фонд ФЛАГ и Управляващата банка
* **Начин на обезпечение на кредита**:
* Учредяване на залог върху настоящи и бъдещи парични вземания, представляващи настоящи и бъдещи приходи на община Елхово, по чл. 45, ал. 1, т. 1, букви от „а“ до „ж“ от Закон за публичните финанси и бюджетните взаимоотношения на община Елхово по чл. 52, ал. 1, т. 1, букви „а“ и „б“ от Закона за публичните финанси, включително и тези,постъпващи по банкова сметка, вземанията за наличностите по която, настоящи и бъдещи, също са обект на особен залог.